projecte-aina/catalan_government_crawling huggingface dataset:
El Fons Europeu d'Inversions (FEI) ha atorgat 10 milions d'euros al fons Creas Impacto i 3 milions a Equity4Good, gestionada per Ship2B, perquè puguin finançar empreses socials emergents o en fase inicial o tardana.
L'acord de conversió amb Ship2B té l'aval del Fons europeu d'inversions estratègiques, el pilar del pla d'inversions per a Europa de la Comissió Europea, l'anomenat «pla Juncker».
Equity4Good està gestionada per la fundació Ship2B, una fundació amb seu a Barcelona que disposa del suport de la Comissió Europea i que es dedica a fer accelerar empreses socials amb un alt impacte social o ambiental.
El programa d'acceleració de Ship2B consta de laboratoris específics per a cada sector (salut, medi ambient i inclusió) gestionats en col·laboració amb empreses com ara DKV, Aigües de Barcelona, Medichem i Esteve.
Arran d'aquest acord, Equity4Good ateny ara els 4 milions d'euros de capital.
Ship2B finançarà unes trenta empreses amb imports que oscil·len entre 40 000 i 100 000 euros, que poden pujar fins als 400 000 euros.
Això representa una mitjana del 5 % del capital social de les empreses.
El Fons europeu d'inversions (FEI) forma part del grup del Banc Europeu d'Inversions.
La seva missió principal és donar suport a microempreses i petites i mitjanes empreses (pimes) europees ajudant-les a accedir al finançament.
El FEI dissenya i desenvolupa fons de capital risc i de creixement, garanties i instruments de microfinançament que s'adrecen específicament a aquest segment del mercat.
Per tant, val a dir que el FEI promou els objectius de la UE a favor de la innovació, la recerca i el desenvolupament, l'emprenedoria, el creixement i l'ocupació.
Al web del FEIE hi trobareu més informació.
Equity4Good, una societat anònima espanyola formada per un grup d'inversors privats, gestionada per Ship2B i finançada pel Fons europeu d'inversions (FEI), inverteix en empreses emergents en tres àmbits: econòmic, social i ambiental.
L'empresa ja ha incorporat a la seva cartera les següents empreses emergents: Boolino, Dental Residency, Ciclogreen, Adan Medical, Neki i Qida.
L'Eurosonic 2019 és una de les trobades professionals de música indie i pop-rock més importants i es celebrarà entre el 16 i el 19 de gener de l'any pròxim a Gröningen (Països Baixos).
Obert tant al públic general com als professionals del sector, l'Eurosonic és alhora un festival i un mercat on es mostren les darreres tendències musicals i es presenten els artistes europeus emergents.
Les bandes catalanes Akkan, Boxinbox, Muyayo Rif, Pavvla i Tversky actuaran a la propera edició de l'Eurosonic amb el suport de l'Institut Català de les Empreses Culturals (ICEC) a través de Catalan Arts, la seva marca d'internacionalització de les empreses culturals i creatives.
Els quatre grups catalans han estat escollits també per formar part del programa European Talent Exchange Programme (ETEP) que facilitarà la seva contractació a festivals de música europeus de tota Europa.
L'ETEP, que rep el suport de la Comissió Europea a través del programa Europa Creativa i del qual n'és soci el Departament de Cultura a través de l'Institut Català de les Empreses Culturals (ICEC), té com a objectiu promoure i donar suport a la circulació del talent musical europeu a través de més de 100 festivals, estacions de ràdio i mitjans de comunicació de tot el continent.
L'objectiu del Núvol Europeu de Ciència Oberta és proveir als investigadors d'un entorn segur per guardar, analitzar i reutilitzar dades amb finalitats de recerca, innovació i formació.
La Comissió ha presentat l'estructura de governança i el nou portal.
El llançament d'aquest portal representa un punt d'entrada universal amb capacitat per a donar servei a 1,7 milions d'investigadors i a 70 milions de professionals en ciència, tecnologia, humanitats i ciències socials, que tindran accés a un volum creixent d'open data i altres recursos provinents d'infraestructures públiques de recerca de tot Europa.
Per poder establir el Núvol Europeu de Ciència Oberta s'han destinat 600 milions d'euros provinents del programa de recerca Horizon 2020.
La Unió Europea (UE) ha identificat Rosalía com a nou talent emergent de la música popular i contemporània europea.
Aquest és el camp d'acció dels Music Moves Europe Talent Awards, els nous premis impulsats per la UE dins el programa Creative Europe i que es lliuraran al gener al festival Eurosonic de Groningen.
Rosalía ha guanyat en la categoria RnB/Urban, compartint guardó amb la francesa d'origen malià Aya Nakamura.
Aquest premi se suma als dos Grammy llatins que va aconseguir la cantant de Sant Esteve Sesrovires.
La catalana de 25 anys és cantant de flamenc, estrella de pop, ballarina, cantautora i productora.
Rosalía és creadora d'un so propi amb cançons com "Malamente" i "Pienso En Tu Mirá" que expliquen contes poderosos.
L'objectiu dels Music Moves Europe Talent Awards és guardonar artistes nous i propers d'Europa i donar-los suport per ajudar-los a desenvolupar i accelerar les seves carreres internacionals.
Els candidats han estat seleccionats a través del seguiment de l' European Border Breakers Charts i de recomanacions de productores i socis.
Music Moves Europe és un marc per les iniciatives i accions europees que promocionen la diversitat i competitivitat del sector musical europeu, en termes de polítiques i finançament.
Es tracta d'una Acció Preparatòria que vol complementar les accions que ja es fan dintre del programa Europa Creativa, el premi europeu de la música o algunes accions del Mercat Únic Digital.
El projecte, acrònim derivat del seu nom en anglès Tackling second-hand smoke and e-cigarettes aerosols exposure, està liderat per la Unitat de Control de Tabac de l'Institut Català d ́Oncologia/Institut d'Investigació Biomèdica de Bellvitge (ICO-IDIBELL).
El Projecte TackSHS, en marxa des del dos de novembre de 2015, intentarà analitzar l'impacte integral que tenen el fum ambiental de tabac i les emissions de les cigarretes electròniques sobre la salut respiratòria de la població europea i com varia l'impacte sobre la salut en funció de paràmetres sòcio-econòmics, amb especial èmfasis en grups vulnerables específics.
Els socis participants han estat a l'avantguarda de la investigació en aquesta disciplina, amb col·laboracions prèvies entre ells en altres projectes europeus.
El Projecte TackSHS permetrà un treball integrat d'equips d'11 institucions de 6 països diferents, que es traduirà en nou coneixement per impulsar polítiques de control de l'exposició al fum del tabac i als aerosols de les cigarretes electròniques.
El projecte té una durada de quatre anys (Novembre 2015 – Novembre 2019) i està dotat amb 3 M€ de finançament de la UE en el marc del Programa Horizon 2020.
El FEGA (Fons Espanyol de Garantia Agrària) és l'entitat encarregada de concedir, mitjançant licitació, a les empreses alimentàries per que aquestes subministrin aliments a les Organitzacions Associades de Distribució (OAD) d'aliments per l'any 2018.
Les OAD son organitzacions de dimensió nacional, sense ànim de lucre, que reben, en els seus centres d'emmagatzematge i distribució (CAD), els aliments adquirits pel FEGA, de les empreses subministradores que resultin adjudicatàries de les licitacions, i els distribuiran a les organitzacions associades de repartiment (OAR), les quals els lliuraran directament a les persones més desfavorides, juntament amb mesures d'acompanyament.
Per aquest any, la Federació Espanyola de Bancs d'Aliments (FESBAL) i la Creu Roja han resultat seleccionades com a OAD.
La licitació comportarà la contractació del subministrament dels aliments arròs blanc, cigrons cuits, conserva de tonyina, conserva de sardina, conserva de carn (magre de porc), pasta alimentària tipus espagueti, tomàquet fregit en conserva, galetes, macedònia de verdures en conserva, fruita en conserva, potets infantils, llet sencera UHT, batuts de xocolata i oli d'oliva, a la seu electrònica de la plataforma de contractació de l'Estat.
La licitació està finançada pel programa d'ajuda alimentària del Fons d'Ajuda Europea per a les Persones Més Desafavorides a Espanya (FEAD) pel 2019.
La iniciativa "Millores de la formació per a una millor seguretat alimentària" és una iniciativa de la Comissió Europea dissenyada per desenvolupar una estratègia europea de formació en àrees com legislació alimentària, salut animal i normativa de benestar animal i vegetal.
La intenció és que totes les autoritats competents dels estats membres estiguin al corrent de la legislació comunitària en aquestes àrees i s'asseguri així que els controls portats a terme es fan de manera uniforme, objectiva i adequada.
S'han publicat les següents licitacions:
Organització i realització d'activitats de formació sobre principis i mètodes d'anàlisi de riscos en la cadena alimentària:
Durant la primera fase, hauran d'organitzar-16 sessions de formació, amb 320 participants en total pel programa complet de formació.
Durant la primera fase, hauran d'organitzar-14 sessions de formació, amb 415 participants en total pel programa complet de formació.
Activitats de formació sobre normes aplicables de la UE per obtenir l'autorització i comercialització de nous aliments produïts en països fora de la UE
Durant la primera fase, hauran d'organitzar-se 9 sessions de formació, amb 300 participants en total pel programa complet de formació.
Es realitzarà un Info Day a Luxemburg el dia 17 de gener de 2019 de 10 a 15 hores pels licitadors interessats.
La licitació forma part del Tercer Programa de Salut, que és el principal instrument de la Comissió Europea per implementar l'estratègia comunitària de salut.
El programa respon a quatre objectius globals:
Aquesta licitació té com a objectiu general proporcionar assistència a la comissió per donar suport a les xarxes europees de referència i als seus proveïdors sanitaris en el procés de desenvolupament, avaluació i implementació de directrius per a la pràctica clínica i altres eines de suport a la presa de decisions clíniques, tenint en compte els objectius i criteris establerts per la UE relativa a l'aplicació dels drets dels pacients en l'assistència sanitària transfronterera.
L'assistència tècnica contribuirà a implementar la capacitat de les xarxes i els seus membres en la seva tasca de produir i adherir-se a directrius per a la pràctica clínica i altres eines de suport a la presa de decisions clíniques d'alta qualitat en el seu àmbit d'especialització.
L'objectiu d'aquesta licitació és desenvolupar, organitzar i realitzar activitats de formació en el marc del programa europeu de beques per a l'avaluació de riscos alimentaris.
El programa europeu de beques d'avaluació de riscos és una iniciativa de l'Autoritat Europea de Seguretat Alimentària (EFSA) per reforçar la capacitat europea d'avaluació de riscos en l'àmbit de la seguretat alimentària i crear una comunitat de coneixements sobre avaluació de riscos.
El programa està dissenyat principalment per oferir un servei de beques d'1 any de durada d'aprenentatge basat en la pràctica, acompanyat d'un programa específic de formació en avaluació de riscos alimentaris, per tal d'atraure els científics de la UE que es troben en les primeres etapes de la seva carrera i que compten amb una experiència limitada en l'avaluació de riscos relacionats amb la seguretat alimentària.
Els becaris s'incorporaran a organitzacions llistades sota l'article 36 amb sòlida capacitat en avaluació de riscos, en altres estats membres, per tal de crear capacitat en totes les organitzacions i els Estats membres, contribuint així a l'harmonització de les metodologies i pràctiques dins de la UE.
L'objectiu d'aquest procediment de contractació és seleccionar un contractista per a l'actualització dels materials de formació, l'organització i la realització d'activitats de formació en el marc del programa europeu de beques d'avaluació de riscos alimentaris de l'EFSA.
Aquests ajuts a projectes transnacionals en nanomedicina de la xarxa ERA-NET Cofund EuroNanoMed 3 (ENMIII) " European Innovative Research & Technological Development Projects in Nanomedicine " estan sota el paraigua del programa de recerca Horizon 2020.
La nanomedicina és l'aplicació de la nanotecnologia per assolir avenços en l'atenció sanitària.
Els projectes han d'abordar al menys una de les següents àrees de recerca:
Les propostes poden incloure, entre d'altres, la identificació, la caracterització i la validació dels biomarcadors, el diagnòstic precoç, la convergència de la nanotecnologia i la tecnologia de cèl·lules mare, biologia cel·lular aplicada a la nanomedicina, agents o tècniques de tractament d'imatges multimodals, punt de diagnòstics de cura (sensors in situ), procediments estandarditzats per a la preparació i caracterització de sistemes de lliurament de fàrmacs, teràpies regeneratives, genètiques o cel·lulars utilitzant nanotecnologia i desenvolupament i ús de nanomaterials amb finalitats mèdiques.
Cada consorci sol·licitant ha de tenir com a mínim 3 i com a màxim 5 socis de com a mínim 3 països participants a la convocatòria.
De cada país podran participar com a màxim 2 socis.
Convocatòria de projectes de recerca transnacionals de l'ERANET Cofund FLAG-ERA, que té com objectiu contribuir al desenvolupament de dos iniciatives emblemàtiques del programa de Tecnologies Emergents Futures d'H2020: Graphene i Human Brain Project (HBP).
La convocatòria inclou tres apartats:
Els objectius i activitats d'aquesta ERA-Net estan en estreta relació amb les iniciatives sobre el grafè i l'Human Brain Project:
Consulteu els diferents tòpics per la iniciativa del grafè i l'Human Brain Project.
Els consorcis participants han de complir:
Els projectes tindran una durada de 3 anys.
Consulteu els pressupostos orientatius de cada país per a cada iniciativa i subconvocatòria.
Data límit propostes inicials: 19/02/2019
Data límit propostes finals: juny 2019
Amb aquesta convocatòria es pretén promoure el desenvolupament urbà sostenible a través d'associacions entre les autoritats locals dels Estats membres i dels països associats (amb un enfocament peer to peer ) d'acord amb l'Agenda 2030 sobre desenvolupament sostenible.
L'objectiu serà enfortir les capacitats de les autoritats locals dels Estats membres i donar suport a la prestació eficient de serveis en els països associats a través d'associacions a llarg termini entre els Estats membres i els països associats, a fi de participar en intercanvis sostenibles a nivell institucional, polític, polític i tècnic.
En concret, s'hauran d'abordar reptes sobre com:
Les associacions entre entitats locals proposades han d'abordar el primer objectiu específic (governança urbana) i, almenys, un dels tres objectius restants.
La integració d'almenys una de les prioritats addicionals que figuren a continuació es considerarà com un valor afegit:
La convocatòria està dividida en quatre lots dividits en àrees geogràfiques (vegeu l'annex O):
Es podran presentar totes les autoritats locals dels nivells subnacionals, és a dir, els municipis, comunitats, districtes, províncies, regions, etc. o ser una Associació d'Autoritats Locals (ALA) incloses les xarxes de ciutats.
El procés d'aprovació constarà de diverses fases, en la primera fase, les entitats locals hauran de presentar solament una nota de concepte del projecte.
Una vegada aprovada la nota de concepte es podrà presentar-se la sol·licitud completa del projecte.
La quantitat mínima d'ajut serà d'entre 2.000.000,00€ i de 5.000.000,00€.
Es podrà cofinançar entre un 50% i un 95%, encara que excepcionalment es podrà finançar totalment un projecte si així es considera.
Els ajuts estan cofinançats pel programa Instrument per a la Cooperació al Desenvolupament (DCI).
[i] La cooperació triangular implica associacions impulsats pel sud entre dos o més països en desenvolupament amb el suport d'un país desenvolupat per posar a la pràctica programes i projectes de cooperació a través d'intercanvis de coneixements, habilitats, recursos i coneixements tècnics.
Clean Sky 2 és una iniciativa conjunta en tecnologia (JTI), un partenariat públic-privat que posa en comú a empreses, universitats, laboratoris públics, pimes innovadores i a la Comissió Europea.
Desenvolupa tecnologies disruptives del mercat de les aeronaus civils per reduir les emissions i el soroll de les aeronaus i garantir la futura competitivitat internacional de la indústria aeronàutica europea.
Les tecnologies desenvolupades sota el Clean Sky 2 reduiran les emissions contaminants i els nivells de soroll, millorant d'aquesta manera la qualitat de vida.
Europa necessita crear noves oportunitats de mercat i nous llocs de treball especialitzats.
Els objectius específics serien:
El passat 8 de novembre van obrir tots els topics de la convocatòria.
Aquesta convocatòria s'inclou dintre de l'acció clau 3 (suport a la reforma de polítiques).
L'objectiu de la present convocatòria és donar suport a projectes per a la creació de xarxes i associacions transnacionals i nacionals de proveïdors d'FP inicial i contínua per tal de donar suport a la reflexió política a escala europea, així com promoure la sensibilització i l'aplicació de les polítiques europees en matèria d'FP a escala nacional i regional.
Aquests projectes han de millorar la qualitat i l'eficiència de l'FP, millorar el seu impacte i la seva pertinència pels estudiants i els empresaris, i crear una cooperació transfronterera per a la qualitat i l'atractiu de l'FP.
Les propostes finançades en el marc de la present convocatòria han de fomentar també la comunicació, la difusió i el suport per a l'aplicació de l'agenda política de l'FP a escala nacional i de la UE, intercanviar coneixement, impressions i experiència sobre l'aplicació de polítiques i l'intercanvi de les millors pràctiques en matèria d'excel·lència a la FP.
Les activitats s'han d'incloure en un dels següents lots:
Les activitats hauran de començar entre l'1 de setembre de 2019 i l'1 de novembre de 2019.
La durada dels projectes serà de 24 mesos.
El dia 30 de novembre s'organitza un webinar informatiu sobre aquesta convocatòria.
L'EASME desitja celebrar un contracte de serveis per augmentar el coneixement de les pimes sobre la comunicació empresarial intercultural i la dimensió cultural dels mercats en les economies emergents per augmentar les seves possibilitats de fer negocis amb aquests països i innovar per a ells.
L'objectiu específic d'aquest contracte és l'actualització i el desenvolupament de l'entorn d'aprenentatge que ajuda a les pimes europees a captar els impulsos d'innovació de les economies emergents.
La present licitació busca l'organització i implementació d'activitats de formació i altres activitats pel desenvolupament de capacitats a la UE, Islàndia i Noruega per a les organitzacions de consumidors i altres actors i parts interessades en la política del consumidor.
L'objectiu de la convocatòria és desenvolupar un enfocament eficaç pel reforç de les capacitats de les organitzacions de consumidors i impartir formació/seminaris als representants de les organitzacions de consumidors dels països participants, així com també a altres actors i parts interessades en la política del consumidor.
El contractista haurà de desenvolupar un enfocament efectiu pel reforç de les capacitats, que haurà d'incloure una profunda anàlisi de necessitats que, al seu torn, haurà de servir com a prova per a la formulació de polítiques de la comissió i com a model per a les associacions de consumidors, a fi que aquestes també puguin desenvolupar millor el seu enfocament intern de formació i reforç de capacitats, així com els indicadors de monitoratge centrats en resultats i efectes.
La Cambra de Comerç d'Espanya gestiona, com a organisme intermedi, a través de la xarxa de Cambres de Comerç un conjunt de programes, cofinançats pel programa FEDER, a través del Programa Operatiu Plurirregional d'Espanya 2014-2020.
En el marc del Programa de Competitivitat Turística els ajuts es destinaran a la elaboració de plans de millora de la competitivitat del sector turístic.
Es realitzarà un diagnòstic individualitzat a les empreses turístiques sobre diferents aspectes i les seves possibilitats de millora, mitjançant l'estudi de la seva cadena de valor, que permet conèixer la situació del nivell de competitivitat de l'empresa destinatària en el seu entorn econòmic i de mercat.
D'acord amb la identificació d'aquests aspectes estratègics, es realitza una proposta de projectes d'innovació i / o solucions TIC específics, així com un informe de recomanacions sobre matèries prioritàries per a l'empresa relacionades amb innovació, TIC i medi ambient.
El diagnòstic és totalment gratuït per a l'empresa.
El Programa de Competitivitat Turística té com a objectius principals els següents, els quals ajudaran a la consecució de l'objectiu específic abans esmentat:
Per a participar en els diferents programes es podran presentar les pimes i autònoms ubicats a la demarcació de cada cambra de comerç convocant, en aquest cas de Reus.
El projecte pretén aconseguir que les espècies invasores (IAS) estiguin sota control en zones terrestres i aigües continentals a Turquia per assegurar la resiliència d'aquests ecosistemes.
El contracte inclourà assistència tècnica i activitats de creació de capacitat per donar suport a l'anàlisi i a la millora de l'estructura jurídica turca per al control de les IAS, inclosa la preparació d'un projecte de llei i l'establiment d'un consell assessor intersectorial; millorar les capacitats de gestió de les autoritats competents per al control de les IAS en interès mitjançant el desenvolupament d'estratègies, plans d'acció, plans de gestió, capacitacions, bases de dades rellevants; i facilitar les activitats de sensibilització pública.
A més, les implementacions pilot per al control de les IAS en interès dels llocs seleccionats de Turquia es realitzaran per a espècies exclusives definides com a IAS.
La participació està oberta a totes les persones físiques que són nacionals i jurídiques (que participen individualment o en un grup - consorci - de licitadors), que s'estableixen eficaçment en un estat membre de la Unió Europea.
Es poden apuntar totes les persones físiques i jurídiques elegibles o agrupacions d'aquestes persones (consorcis).
No es pot presentar més d'una sol·licitud per part d'una persona física o jurídica, sigui quina sigui la forma de participació.